POSLJEDICE masovnog iseljavanja i sve manjeg broja rođenih vidljive su i ove školske godine, koja počinje za manje od tjedan dana.

Kako Index doznaje, zatvara se čak 8 škola, dok u 117 škola nije upisan nijedan učenik. Šest škola se zatvara jer u njima nema učenika, a dvije se zatvaraju jer se sele u novoizgrađenu školu.

"Prema privremenim podatcima zaprimljenim od ureda državne uprave u županijama u školskoj godini 2018./2019. nastava se neće održavati u šest područnih škola u kojima nema učenika. Osim toga s radom prestaju i dvije područne škole pri Osnovnoj školi Poreč i to Područna školi Veli Maj i Područna školi Nova Vas, jer će učenici pohađati nastavu u novoizgrađenoj Osnovnoj školi Finida u Poreču koja počinje s radom od početka nove školske godine", stoji u odgovoru koji je Index dobio od Ministarstva znanosti i obrazovanja.

Alarmantan je i podatak da se ove školske godine u 117 škola nije upisao nijedan novi učenik.

Donosimo popis škola koje se zatvaraju:

U 113 područnih škola nema nijednog prvašića

Također, prema privremenim podacima zaprimljenim od ureda državne uprave u županijama, nijedan učenik nije upisan u 113 područnih škola te četiri matične škole. Samo u Varaždinskoj županiji i Gradu Zagrebu nema škole u koju u prvi razred nije upisan nijedan učenik. U 19 županija u kojima nije upisan nijedan učenik u prvi razred, u šk. god. 2017./2018. nastava se održavala u 1136 područnih škola.

"Ako računamo postotak škola u kojima nema učenika I. razreda, onda je to 9,95 %. Računajući na razini županija, najveći postotak područnih škola u kojima neće biti učenika u I. razredu je u Šibensko-kninskoj županiji (20 %), Vukovarsko-srijemskoj (19,44 %) te Ličko-senjskoj županiji (18,18 %). Kako se radi o privremenim podatcima, moguće su i promjene", tvrde u Ministarstvu.

Tekst se nastavlja ispod oglasa

Navode kako unatoč tome što u neke škole nije upisan nijedan učenik u prvi razred, te škole neće zatvarati jer u njima ima drugih učenika pa će nastaviti s radom.

"U većini škola, nastava se održava za učenike mlađe dobi (II., III. i IV. razred) te je broj učenika koji bi u šk. god. trebali pohađati nastavu u tim školama iskazan za učenike od II. do IV. razreda", kažu u ministarstvu.

Popis škola u kojima se u šk. god. 2018./2019. neće održavati nastava i u kojima nema učenika upisanih u I. razred